 Kọ àfikún fún ìpínrọ yìí - Ogun tí Alẹkisáńdà Ńlá jà ní Íńdíà : ó parí kí Chandragupta tó dé ipò agbára. Alẹkisáńdà kúrò ní Íńdíà ní ọdún 325 ṣáájú Sànmánì Kristẹni, ó sì fi àwọn àgbègbè tó wà ní àríwá ìwọ oòrùn ilẹ Íńdíà fún àwọn gómìnà Gíríìkì. A kò mọ irú àjọṣe tó wà láàárín àwọn gómìnà wọnyí àti Chandragupta. Justin mẹnu kan Chandragupta gẹgẹ bí alátakò àwọn ọmọ-ọba Alẹkisáńdà ní àríwá-oòrùn Íńdíà. Ó sọ pé lẹyìn ikú Alẹkisáńdà, Chandragupta gba àwọn àgbègbè ilẹ Íńdíà lọwọ àwọn Gíríìkì, ó sì pa àwọn kan lára àwọn gómìnà wọn. Ní ìbámu pẹlú Boesche, ogun yìí pẹlú àwọn ìpínlẹ àríwá ìwọ oòrùn ni àwọn ọmọ ogun tí Chandragupta àti Chanakya gbà síṣẹ bá jà ní apá kan, àwọn ogun wọnyí sì lè jẹ ìdí fún ikú méjì lára àwọn gómìnà Alẹkisáńdà, Nikanọsì àti Fílípì. Ọdún mẹrin gbáko ni Megasthenes fi jẹ aṣojú ilẹ Gíríìsì ní ààfin rẹ. 